# Direcció general de Reclutament i Ensenyament Militar

La Direcció general de Reclutament i Ensenyament Militar (DIGEREM) és un òrgan directiu d'Espanya que depèn de la Subsecretaria de Defensa.

## Estructura

De la Direcció general depenen els següents òrgans:
* La Subdirecció General d'Ensenyament Militar.
* La Subdirecció General de Reclutament i Orientació Laboral.
Abans estava format per la Subdirecció General de Reclutament, Ensenyament i Formació Militar i la Subdirecció General de Prestacions i Promoció Professional.

## Funcions

Les funcions de la Direcció general de Reclutament i Ensenyament Militar estan regulades en l'article 11 del Reial decret 998/2017:
* Planificar i coordinar l'ensenyament militar, d'acord amb el que estableix la Llei 39/2007, de 19 de novembre, referent a l'ensenyament de formació i de perfeccionament i aquells cursos específics militars que tinguin el caràcter d'alts estudis de la defensa nacional.
* Supervisar el funcionament del sistema de centres universitaris de la defensa i impulsar les relacions i acords amb les diferents administracions, universitats i entitats privades.
* Elaborar i proposar les directrius generals dels plans d'estudis per a l'ensenyament de formació del personal militar, així com coordinar la seva redacció i la dels plans de formació dels reservistes.
* Proposar i coordinar l'estructura docent de les Forces Armades, així com el règim general dels seus centres, de l'alumnat i del professorat.
* Planificar i coordinar, en l'aspecte funcional, el Sistema Integrat d'Ensenyament Virtual, així com elaborar i coordinar el sistema d'avaluació de la qualitat de l'ensenyament.
* Gestionar els ensenyaments del personal dels cossos comuns, les de caràcter comú i el funcionament dels centres docents dependents d'aquesta direcció general.
* Elaborar, en coordinació amb la Direcció general de Política de Defensa, els programes de cooperació internacional en matèria d'ensenyament i dirigir la seva execució.
* Planificar i coordinar les funcions de captació i selecció del personal militar i dels reservistes voluntaris, així com la seva incorporació als centres de formació.
* Elaborar, proposar i coordinar els plans de sortides professionals del personal de les Forces Armades.
* Dirigir i donar suport a la gestió dels reservistes voluntaris.

## Titulars

* Amparo Valcerce García (2018-)
* Jerónimo de Gregorio y Monmeneu (2017-2018)
* Juan Antonio Álvarez Jiménez (2012-2017)
* Javier García Fernández (2008-2012)
* Martín Alberto Barciela Rodríguez (2006-2008)
* Santos Castro Fernández (2004-2006)
* Gregorio López Iraola (2000-2004)
* Jesús María Pérez Esteban (1997-2000)
* Laureano García Hernández (1996-1997)
L'actual titular de la Direcció general de Reclutament i Ensenyament Militar és el general de Divisió del Cos General de l'Exèrcit de Terra, Jerónimo de Gregorio y Monmeneu, des del mes de març de 2017.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 190. ISBN 84-930048-0-4.
* ↑ Defensa cesa al Subdirector General de Reclutamiento tras las polémicas oposiciones del tatuaje, El Confidencial Digital, 8 d'agost de 2018
* ↑ «Real Decreto 998/2017, de 24 de noviembre, por el que se desarrolla la estructura orgánica básica del Ministerio de Defensa y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 25 novembre 2017].
* ↑ El director general de Reclutamiento visita Marín, La Voz de Galicia, 19 de setembre de 2008
* ↑ Pedro Sánchez 'respesca' a la leonesa Amparo Valcarce como alto cargo del Gobierno, en Defensa ileon.com. 15 de juny de 2018
* ↑ Jerónimo de Gregorio y Monmeneu Arxivat 2018-10-15 a Wayback Machine. al Portal de Transparència
* ↑ Toma de posesión de los nuevos directores generales del Ministerio. Ministerio de Defensa (España).
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.